Este vorba despre China, Coreea de Nord şi Iran, relatează AFP. Preşedintele Chinei, Xi Jinping, i-a transmis lui Putin un mesaj de felicitare în care a subliniat, între altele, că realegerea lui Putin reflectă 'sprijinul deplin' al ruşilor. De asemenea, Xi i-a urat felicitări omologului său din Rusia și că ţara sa, China, acordă o mare importanţă dezvoltării relaţiilor bilaterale, potrivit Reuters.
'China transmite felicitări', a zis pentru presă Lin Jian, purtătorul de cuvânt al Ministerului de Externe al Chinei. 'Suntem convinşi că, sub conducerea strategică a preşedintelui Xi Jinping şi a preşedintelui Putin, relaţiile dintre China şi Rusia vor continua să progreseze', a mai zis el.
China şi Rusia sunt 'parteneri de cooperare strategică globală', a mai declarat purtătorul de cuvânt chinez, subliniind că în 2024 se împlinesc 75 de ani de relaţii diplomatice între cele două ţări. La putere de aproape 15 ani, Vladimir Putin a fost reales pentru un nou mandat de 6 ani la Kremlin, potrivit rezultatelor publicate duminică de Comisia Electorală Centrală a Rusiei, care spune că Putin a câştigat aproape 88% din voturi.
Oficialul chinez a arătat imaginea unei Rusii 'consolidate' de victoria lui Vladimir Putin şi care nu se va lăsa 'intimidată' de adversarii săi, la doi ani de la începerea războiului din Ucraina şi adoptarea unor sancţiuni fără precedent împotriva Moscovei de statele occidentale.
'Cei doi şefi de stat vor continua să menţină schimburi strânse, să conducă cele două ţări pentru a-şi menţine prietenia de bună vecinătate de lunga durată, să aprofundeze coordonarea strategică cuprinzătoare şi să promoveze dezvoltarea continuă a relaţiilor dintre China şi Rusia', a zis luni purtătorul de cuvânt al diplomaţiei chineze.
La rândul său, Putin a zis pentru presă că relaţia dintre Moscova şi Beijing este un 'factor de stabilitate', apreciind 'relaţia sa personală foarte bună' cu omologul său chinez Xi Jinping, conform agenţiei de presă ruse TASS.
'Acest lucru creează un mediu favorabil pentru rezolvarea sarcinilor noastre comune şi în sfera relaţiilor internaţionale, unde relaţiile dintre Rusia şi China constituie un factor de stabilitate', a mai zis el.
Vladimir Putin a fost felicitat şi de dictatorul nord-coreean Kim Jong-un. Agenţia nord-coreeană KNCA a transmis faptul că Kim 'l-a felicitat luni pe Vladimir Vladimirovici Putin pentru realegerea sa ca preşedinte al Federaţiei Ruse'. Mesajul 'va fi transmis Ministerului Afacerilor Externe rus de către Sin Hong-chol, ambasador al Republicii Populare Democrate Coreene în Federaţia Rusă'. Î
De asemenea, Vladimir Putin a fost felicitat de preşedintele Iranului, Ebrahim Raisi, pentru 'victoria sa contondentă' la scrutinul prezidenţial din 15-17 martie care îi va permite să rămână la Kremlin până în 2030. Î
Mai mult, Raisi şi-a arătat 'satisfacţia' pentru extinderea în creştere a relaţiilor dintre cele două ţări. Acesta a pledat pentru o mai mare dezvoltare a acestor legături, a transmis agenţia ISNA, preluată de EFE.
Fiți la curent cu ultimele noutăți. Urmăriți DCNews și pe Google News